CELEX: 62017TN0609
Language: sl
Date: 2017-09-06 00:00:00
Title: Zadeva T-609/17: Tožba, vložena 6. septembra 2017 – Francija/Komisija

13.11.2017   
            
            
               SL
            
            
               Uradni list Evropske unije
            
            
               C 382/49
            
         Tožba, vložena 6. septembra 2017 – Francija/Komisija
   (Zadeva T-609/17)
   (2017/C 382/61)
   Jezik postopka: francoščina
   
      Stranki
   
   
      Tožeča stranka: Francoska republika (zastopniki: F. Alabrune, D. Colas, B. Fodda in E. de Moustier, agenti)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               Izvedbeni sklep Komisije (EU) 2017/1144 z dne 26. junija 2017 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije razglasi za delno ničen v delu, v katerem izključuje določena izvozna nadomestila, ki jih je plačala Francoska republika iz naslova finančnih let od 2011 do 2014;
            
         
               —
            
            
               Komisiji naloži plačilo stroškov postopka.
            
         
      Tožbeni razlogi in bistvene trditve
   
   Tožeča stranka v podporo tožbi navaja en tožbeni razlog, in sicer kršitev načela sorazmernosti, ker naj bi Komisija svoj sklep v pretežni meri oprla na domnevne velike kršitve Francoske republike njenih obveznosti s področja preverjanja vsebnosti vode v zamrznjenih piščancih, namenjenih izvozu z nadomestilom.
   Vendar pa naj bi bilo nepravilno trditi, da so francoski organi hudo kršili te obveznosti z vidika predpisov Unije in okrepljenih ukrepov, ki so v veljavi od leta 2010. Analize vsebnosti vode naj bi namreč bile del preverjanja ustrezne in primerne tržne kakovosti zamrznjenih piščancev, namenjenih izvozu z nadomestilom, ki se jo opravi na podlagi člena 5(4) Uredbe št. 1276/2008. Tožeča stranka trdi, da te določbe ne nalagajo, da mora vsak fizični pregled zamrznjenih piščancev, namenjenih izvozu z nadomestilom, vsebovati laboratorijsko analizo vsebnosti vode.
   Tako tožeča stranka meni, da so bili francoski organi dolžni določiti ustrezne ukrepe preverjanja, pod pogojem, da so le-ti sorazmerni glede na finančno tveganja, ki ga je nosil EKJS. V zvezi s tem tožeča stranka trdi, da naj bi francoski organi vzpostavili ambiciozno shemo, prilagojeno temu finančnemu tveganju.